b'\n_START_ARTICLE_\nImhotep\n_START_PARAGRAPH_\nSi Imhotep (2650 BCE\xc2\xa0\xe2\x80\x93 2600 BCE) ay isang sinaunang Ehipsiyong pari, astronomo, manunulat, punong ministro, disenyador, at arkitekto. Naglingkod siya sa ilalim ni Haring Djoser. Bukod sa pagiging tagapagdisenyo ng unang piramideng itinayo sa Ehipto at sa mundo, siya rin ang unang taong hindi dugong-bughaw (hindi royal) na naitala ang pangalan sa kasaysayan. Tinaguriang Tagilong Hakbang ang kanyang dinisenyong piramide at matatagpuan sa Saqqara, Ehipto. Binabaybay din ang kanyang pangalan bilang Immutef, Im-hotep, Ii-em-Hotep, at sa anyong Griyegong Imuthes.'